નવી દિલ્હી: ઉરી સૈન્ય અડ્ડા પર આતંકી હુમલા બાદ ભાજપ કાર્યાલયમાં ભારતીય પ્રતિક્રિયા અને કાર્યવાહી પર ઊઠી રહેલા સવાલોની વચ્ચે ભાજપ અધ્યક્ષ અમિત શાહે સ્પષ્ટ કર્યું છે કે સરકારમાં આવ્યા બાદ વ્યવહારમાં વધુ સાવધાની રાખવી જોઈએ. નિવેદનો કરતાં વધુ ધ્યાન કામ પર આપવું જોઈએ. સંકેત સ્પષ્ટ છે કે આજે કેરળથી ખુદ વડા પ્રધાન મોદી જનતાની વચ્ચે આવીને પહેલો સંદેશ આપશે. ત્યાર બાદ આવતી કાલે પાર્ટી પોતાના રાજકીય પ્રસ્તાવમાં એજ લાઈનને આગળ વધારશે. આ જ કારણ છે કે ગઈ કાલે પદાધિકારીઓની બેઠકમાં સાથે રાષ્ટ્રીય સુરક્ષાની વાત કરી, પરંતુ ઉરી હુમલા પર કંઈ પણ કહેવાથી બચતા રહ્યા.